**Ikke undervurder damene**

Hun tilbrakte den første dagen med å pakke alle tingene sine ned i kartonger.

Den andre dagen kom flyttebyrået og hentet alt.

Den tredje dagen satte hun seg for siste gang ned ved det vakre spisebordet, med

levende lys – satte på bakgrunsmusikk og koste seg med et halvt kilo reker, russisk

kaviar og en flaske Chardonnay.

Da hun hadde spist, gikk hun rundt i hvert eneste rom og stappet halvspiste rekeskall

inn i alle gardinstengene.

Så rengjorde hun kjøkkenet og forlot huset.

Da mannen kom tilbake med sin nye kjæreste, var de første dagene bare lykke og glede.

Så begynte huset sakte men sikkert å lukte. De forsøkte alt – støvsugde, tørket, vasket gulv

og luftet ut.

Ventilasjonskanalene ble sjekket for å finne eventuelle døde mus og rotter, teppene ble

renset og luftrensere og duftblokker ble hengt opp overalt.

Anticimex ble tilkalt og iverksatte gassbekjempning, som gjorde at det lykkelige paret

måtte flytte ut noen dager. Til slutt rev de ned de gamle stråtapeteneog erstattet de med

papirtapet.

Ingenting hjalp.

Folk sluttet å komme på besøk. Håndverkere og andre arbeidsfolk vegret seg for å arbeide der.

Vaskehjelpen sluttet.

Til slutt holdt de ikke ut stanken selv heller, og besluttet seg for å flytte. En måned senere

hadde de ennå ikke fått solgt huset, selv om prisen etter hvert var blitt halvert.

Ryktene gikk og etter hvert ønsket ikke engang megleren å svare på deres telefoner.

Til slutt var de nødt til å ta opp et stort banklån for å betale sitt nye hus.

Ekshustruen ringte mannen og spurte hvordan det sto til. Han fortalte hele historien om

det råtnende huset.

Hun lyttet medfølende og sa at hun virkelig savnet sitt gamle hjem og egentlig kunne tenke seg å kjøpe huset. I troen på at eksen ikke forstod hvor ille det egentlig var, gikk han med på å selge til henne for en tiendedel av markedspris, under forutsetning av at hun skrev under på salgskontrakten samme dag. Det gikk hun med på.

En uke senere stod mannen og hans kjæreste og lo lykkelig og lettet, mens de så på flyttebyrået som hentet alle tingene deres for å frakte dem til deres nye bolig,

inklusive gardinstengene……;)